ข้อบัญญัติองค์การบริหารส่วนตำบลบางแก้วข้อบัญญัติองค์การบริหารส่วนตำบลบางแก้วเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลบางแก้วอำเภอบางพลีจังหวัดสมุทรปราการพ.ศ.๒๕๕๒ อาศัยอำนาจตามความในมาตรา ๑๐ (๒) แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ มาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลบางแก้วโดยความเห็นชอบของสภาองค์การบริหารส่วนตำบลบางแก้วนายอำเภอบางพลี ผู้ว่าราชการจังหวัดสมุทรปราการ คณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทย จึงออกข้อบัญญัติไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลบางแก้วเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในเขตองค์การบริหารส่วนตำบลบางแก้ว อำเภอบางพลีจังหวัดสมุทรปราการ พ.ศ. ๒๕๕๒ข้อ ๒[๑]ข้อบัญญัติองค์การบริหารส่วนตำบลบางแก้วนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ใช้กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในท้องที่อำเภอบางบ่อ อำเภอพระประแดง อำเภอบางพลี อำเภอเมืองสมุทรปราการ อำเภอพระสมุทรเจดีย์และกิ่งอำเภอบางเสาธง อำเภอบางพลี จังหวัดสมุทรปราการ พ.ศ. ๒๕๔๗บังคับในเขตองค์การบริหารส่วนตำบลบางแก้ว เว้นแต่ที่ขัดหรือแย้งกับข้อบัญญัตินี้ข้อ ๔ในข้อบัญญัตินี้บริเวณที่ ๑ หมายความว่าพื้นที่ภายในบริเวณแนวเขตองค์การบริหารส่วนตำบลบางแก้ว เว้นแต่ บริเวณที่ ๒บริเวณที่ ๒ หมายความว่าพื้นที่บริเวณ ดังต่อไปนี้ทิศเหนือ จดทางหลวงแผ่นดินหมายเลข ๓๔ (ถนนบางนา -ตราด) ฟากใต้และเส้นขนานระยะ ๓๐๐ เมตร กับทางหลวงแผ่นดินหมายเลข ๓๔ (ถนนบางนา -ตราด) ฟากใต้ทิศตะวันออก จดเส้นขนานระยะ ๓๐๐ เมตรกับเขตทางถนนวงแหวนรอบนอก (ด้านตะวันออก) ฟากตะวันตก และเขตทางหลวงพิเศษหมายเลข ๙(ถนนกาญจนาภิเษก) ฟากตะวันตกทิศใต้ จดเส้นขนานระยะ ๑,๐๐๐เมตร กับเขตทางหลวงแผ่นดินหมายเลข ๓๔ (ถนนบางนา - ตราด) ฟากใต้ทิศตะวันตก จดเส้นขนานระยะ ๗๐๐ เมตรกับเขตทางหลวงพิเศษหมายเลข ๙ (ถนนกาญจนาภิเษก) ฟากตะวันตกทั้งนี้ ตามแผนที่ท้ายข้อบัญญัตินี้ข้อ ๕ให้กำหนดพื้นที่บางส่วนในเขตองค์การบริหารส่วนตำบลบางแก้วอำเภอบางพลี จังหวัดสมุทรปราการ ภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๑๐,๐๐๐ ตารางเมตร(ข)อาคารพาณิชยกรรมประเภทค้าปลีกส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑๐,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้(๑)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกับถนนสาธารณะที่มีเขตทางตั้งแต่๑๔ เมตรขึ้นไป ไม่น้อยกว่า ๑๕๐ เมตร(๒) มีที่ว่างไม่น้อยกว่า ๖๐ ใน ๑๐๐ส่วนของพื้นที่ดินที่ใช้เป็นที่ตั้งอาคาร(๓)มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะทางจากขอบนอกสุดของอาคารถึงริมเขตทางที่ติดกับแปลงที่ดินที่ใช้เป็นที่ตั้งอาคาร(๔) เป็นไปตามข้อกำหนดในข้อ ๒ (๒) (ข) ๑,๔, ๕, ๗, ๘,๙ และ ๑๐ แห่งกฎกระทรวงตามข้อ ๓ ของข้อบัญญัตินี้ข้อ ๖ภายในพื้นที่ที่กำหนดตามข้อ ๕ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามที่กำหนดในข้อ ๕ข้อ ๗อาคารที่มีอยู่แล้วภายในพื้นที่ที่กำหนดตามข้อ๕ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามที่กำหนดในข้อ ๕ข้อ ๘อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับ และยังก่อสร้างดัดแปลงหรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ให้นายกองค์การบริหารส่วนตำบลบางแก้วเป็นผู้รักษาการตามข้อบัญญัตินี้ประกาศณ วันที่ ๓ สิงหาคม พ.ศ. ๒๕๕๒สุพัฒน์สว่างอารมณ์นายกองค์การบริหารส่วนตำบลบางแก้ว[เอกสารแนบท้าย]๑.แผนที่ท้ายข้อบัญญัติองค์การบริหารส่วนตำบลบางแก้ว เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตองค์การบริหารส่วนตำบลบางแก้ว อำเภอบางพลีจังหวัดสมุทรปราการ พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๒กันยายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๒๒ ง/หน้า ๖๔/๒๘ สิงหาคม ๒๕๕๒